«Գևորգյան մարտարվեստի դպրոց» հայրենասիրական-երիտասարդական կենտրոնը առաջնորդվում է վերը նշված գաղափարներով` սերմանելով մտքի, հոգու և ֆիզիկական ամրության եռամիասնության կարևորությունը: Կենտրոնը հայտնի է իր ամբողջականությամբ, որը զերծ է խոնարհումների և ծեսերի արևելյան դպրոցների սովորույթներից, հնարավորություն է տալիս անհատի ինքնաարտահայտման ու ազատության: Ուսուցումը իրականացվում է ընկերային, խաղային և խաղաղասեր միջավայրում, որի նպատակն է հարյուրավոր նոր վարժանքների միջոցով մարդու մեջ սերմանել և զարգացնել մարմնակրթությունը: Յուրաքանչյուր սանի նկատմամբ ցուցաբերվում է առանձնահատուկ և անհատական մոտեցում՝ հաշվի առնելով նրան հուզող խնդրի կարևորությունը, մտքի, հոգու և ֆիզիկական ամրության համաչափ զարգացման ներուժը: Այս մեթոդիկան զարգացնում է մտավոր շերտը և ինքնագիտակցությունը: Ուսուցչի և ավագ մասնագետների հետևողականությունը, խորհրդատվությունը, ուղղումներն ու անմիջական ուսուցումը մեծ դեր են խաղում սանի զարգացման, աճման գործում: Չկա ուսուցման ոչ մի ձևական ռիթմ կամ խմբային կառուցվածք: